Борис Младенов-Young
Оприличават с малка смърт съня…

chitanka.info

Оприличават с малка смърт съня.

Унасяш се в леглото по пижама

и сякаш идва краят на света —

угасва слънцето… и веч те няма.

Въпрос на кратък миг неуловим.

Потъваш в мрак и тишина блажена

и в нежните ръце на херувим

политаш към небесната вселена.

Сънуваш чудни райски светове

или кошмари ти горят душата…

Ти, който си от люлката обречен,

не се плаши, щом Бог те призове!

Смъртта не ти е чужда, непозната —

и тя е сън, но сън последен… вечен!

Сидни, Австралия — 2013 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.